तडाशी आगि एवं शू ओकीमोतो की मांगा किताब "ड्रॉप्स ऑफ़ गॉड" पर आधारित।
- माफ़ करना! - हे!
फ़्रांस में फिर से स्वागत है!
कमीनी!
टूटने वाला सामान
भगवान का शुक्र है।
तुम्हें नहीं आना चाहिए था। बहुत रात हो चुकी है।
तुम्हारी फ़्लाइट कैसी रही?
बहुत अच्छी!
मुझे माफ़ कर दो, मुझे तुम्हें वापस फ़ोन करने की फ़ुर्सत नहीं मिल पाई।
मेरे पास एक अच्छी ख़बर है।
क्या ख़बर है?
हमारी वाइन फ़ाइनल में पहुँच गई है।
- यह शानदार ख़बर है! - मुझे यक़ीन नहीं हो रहा है।
तुम सच में इसके हक़दार हो। तुमने कमाल कर दिया।
कमाल हम दोनों का है!
तुमने इसके लिए बहुत कुछ किया है।
क्या तुम्हारे डैड ख़ुश हैं?
शायद मैंने उन्हें मुस्कुराते हुए देखा।
मुझे तुम्हारी याद बहुत आई।
चलो। तुम्हारी मॉम हमारा इंतज़ार कर रही हैं।
इसे कैसा है?
बेहतर है।
- इसे मैं उठा लूँ? - नहीं, कोई बात नहीं।
- गुड इवनिंग। - गुड इवनिंग।
क्या मैं आपका बैग ले सकता हूँ?
नहीं, शुक्रिया। इसे मैं अपने पास रखूँगी।
ठीक है। बैठिए।
शुक्रिया।
ड्रॉप्स ऑफ़ गॉड
शुक्रिया। बाय।
- सरप्राइज़! - हे!
- तुम्हारी बहुत याद आई। - ऑ, मुझे भी।
तुम्हें देखकर बहुत अच्छा लग रहा है। तुम ठीक हो?
- ड्राइव कैसी रही? - हमेशा की तरह बहुत ट्रैफ़िक था।
हम तुम्हारी वापसी और प्रतियोगिता की शुरुआत का जश्न मनाना चाहते थे!
- शुक्रिया, मॉम! - तुम बहुत प्यारी हो, शुक्रिया।
बस यह देख लेना कि गाइड में उसकी अच्छी समीक्षा छपे!
हम कोई वादा नहीं कर सकते। हम देखेंगे।
तुम ठीक हो? ज़्यादा थकी तो नहीं?
- मैं ठीक हूँ। घर आकर अच्छा लग रहा है। - चलो, तोमा,
तुम्हारी कून्वाज़ खोलते हैं। मैं उसे चखने के लिए मरा जा रहा हूँ।
तुम्हें यह बोतल कहाँ से मिली?
हमने प्रतियोगिता वाले होटल में गाइड के लिए
एक सुइट बुक किया है, मतलब, मीटिंग करने के लिए।
क्या गाइड अपने पाँच सितारा किंग-साइज़ बिस्तर से ख़ुश है?
गाइड को बिस्तर नहीं चाहिए।
- बाक़ी का पूरा सुइट उसी के लिए है। - ओह, हाँ, शायद।
हाँ, शायद।
मॉम? खाना आपने बनाया?
नहीं। फ़िक्र मत करो। लॉरेन्ज़ो ने बनाया है।
- शुक्र है। - हाँ, मैंने बनाया है।
- अरे! हद है। - आपने भी "फ़िक्र मत करो" कहा।
- थोड़ी मेरे लिए छोड़ देना, हँ? - सासु माँ।
- हमेशा छोड़ता हूँ। - शुक्रिया।
ठीक है, तो पीकर देखो। और मुझे बताओ कि तुम्हें यह पसंद आई।
चलेगा? ठीक है।
चलो, देखते हैं।
मुझे बिल्कुल घबराहट नहीं हो रही है।
यह बहुत अच्छी है।
मुझे ऐसा लग रहा है कि मैं ज़मीन में बहुत नीचे जड़ों के साथ गोता लगा रहा हूँ।
सच में, मुझे यह पसंद आई।
यह सच में शानदार है।
यह बहुत अच्छी है, तोमा। सच में।
बधाई हो।
- बहुत-बहुत शुक्रिया। - तोमा।
चलो।
- क्या? - इन्हें बता दो।
ठीक है, यह एक राज़ है।
असल में मुझे तुम्हें यह नहीं बताना चाहिए… पर मैं बता देता हूँ,
मुझे आज ही पता चला कि हम फ़ाइनल के 12 लोगों की सूची में शामिल हैं।
बहुत ख़ूब!
- वाह! - यह तो होना ही था।
सौ साल पुरानी कून्वाज़ और फ़िलिप के नाम!
और स्वर्ण पदक के नाम!
हाँ। उम्मीद तो यही है।
मैं तुम्हारे लिए बहुत ख़ुश हूँ। सच में।
- क्या आप फ़ाइनल में आएँगी? - बेशक मैं आऊँगी।
हमें शर्मिंदा करने वाला वहाँ कोई तो होना चाहिए।
इसकी बात मत सुनो।
तो, जॉर्जिया की यात्रा कैसी रही?
हमें बताओ!
क्या?
मैंने क्या कहा?
तुम वाइन लाई हो?
हाँ। मैं अपने साथ छह बोतलें लाई हूँ।
- क्या यही वह रहस्यमय वाइन है? - हाँ।
मैंने सोचा कि हमें यह साथ मिलकर चखनी चाहिए।
- तो, सरप्राइज़। - मैं बहुत उत्सुक हूँ।
हाँ, मुझे ऐसा लग रहा है जैसे मैं नील आर्मस्ट्रॉन्ग हूँ और चाँद पर पहला क़दम रखने वाला हूँ।
मुझे नहीं लगता कि वह कभी जॉर्जिया गया था, पर…
शुक्रिया।
व्हो।
वाह।
तुम्हें इसकी समीक्षा की फ़िक्र करने की ज़रूरत नहीं है।
इसे एक परिवार एक मठ के क़रीब
एक बहुत छोटी सी ज़मीन पर बहुत छोटे स्तर पर बनाता है।
- यह वाइन मुख्य तौर पर साधुओं के लिए है… - मैं साधु बन जाऊँगा।
और घर-परिवार की पार्टियों के लिए।
हमें जॉर्जिया के लिए एक ख़ास संस्करण निकालना चाहिए
और इस वाइन को कवर पर रखना चाहिए।
बल्कि नहीं।
कवर पर यह वाइन और फिर 1,200 ख़ाली पन्ने।
और उसके बाद के सालों में,
कोई गाइड नहीं,
कोई पेंटिंग नहीं,
कोई संगीत नहीं,
कोई किताब नहीं…
बस यह वाइन।
माफ़ करना, तोमा।
तुम्हारी कून्वाज़ शानदार है…
लेकिन यह वाइन…
जानता हूँ।
अगले साल यह यहाँ नहीं रहेगी।
क्यों?
वे लोग बेलों को काट रहे हैं।
पेचीदा पारिवारिक इतिहास।
हमने इसके मालिक को राज़ी करने की कोशिश की,
लेकिन काम नहीं बना।
हम इस वाइन को विलुप्त नहीं होने दे सकते।
यह नामुमकिन है।
जानती हूँ।
टोक्यो
बॉस, मुझे नहीं पता था कि आप वापस आ गए हैं!
यह सब क्या है?
यह सब आपके पीछे आया था।
क्या आपकी यूरोप की यात्रा अच्छी रही?
हाँ। ठीक थी।
क्या मैं सबसे ज़रूरी चीज़ों के बारे में आपको जल्दी से बता दूँ?
हमें आर्टेमिस डोमेन का चयन मिल गया है…
वे शातो-ग्रीए 2022 पर हमारी राय का इंतज़ार कर रहे हैं।
इसके अलावा, आपने सिंगापुर के मिस्टर लिम से वादा किया था
कि आप इंटरनेशनल फ़ाइनेंस काउन्सिल के लिए वाइन चुनने में उनकी मदद करेंगे।
वह आपके फ़ोन का इंतज़ार कर रहे हैं।
और आपके सम्पादक आपसे आपकी किताब के कुछ हिस्सों की पुष्टि करवाना चाहते हैं।
शातो दे ला लिक्येर कॉर्क टेस्ट के नतीजों पर
आपकी राय का इंतज़ार कर रहे हैं।
मिशेल झुने शैम्पेन के फ़ाइनल ब्लेंड के लिए
स्टिल वाइन के कुछ नमूने आ गए हैं।
आपको लंदन के रेड रेस्टोरेंट को भी जवाब देना है…
माफ़ करना।
क्या तुम मेरी माँ का पता ढूँढ सकती हो? उनके निजी घर का पता।
यह मत कहना कि मुझे चाहिए। मैं उनको सरप्राइज़ देने वाला हूँ।
ज़रूर।
इतनी जल्दी जाग गईं?
हाँ।
मेरे कुछ अपॉइंटमेंट हैं।
मुझे जाना होगा।
तुम्हारे पास चाय पीने का समय नहीं है?
नहीं, माफ़ करना, मॉम।
- रात को मिलते हैं? - हाँ।
शुक्रिया।
- गुड मॉर्निंग, मैडम लेज़े। - गुड मॉर्निंग।
- गुड मॉर्निंग, मैडम लेज़े। आपका बैज। - गुड मॉर्निंग।
- शुक्रिया। - मेरे पीछे आइए, प्लीज़।
मिसेज़ हर्ट्ज़बॉर्ग आपका इंतज़ार कर रही हैं।
फ़र्स्ट विंटेज कॉन्टेस्ट 2024
अंदर आ जाइए।
शुक्रिया।
शुक्रिया, सॉफ़ी।
हैलो, कमीय।
- कॉफ़ी? - हैलो, अनीता। नहीं, मुझे कुछ नहीं चाहिए।
मुझसे मिलने के लिए शुक्रिया।
ज़ोर देने के लिए मुझे माफ़ करना, लेकिन यह सच में ज़रूरी है।
मुझे भी यही उम्मीद है!
मैं तैयार हूँ।
आपके अडिग जीवन मूल्य और इस प्रतियोगिता के ज़रिए,
आपने जो कुछ हासिल किया है, वह क़ाबिले-तारीफ़ है,
ख़ासकर एक ऐसी दुनिया में जहाँ वाइन और उसे बनाने वालों के मामले में
ईमानदारी से ज़्यादा मार्केटिंग देखने को मिलती है।
आपकी बात से मुझे चिंता हो रही है…
और मुझे नियमों और परम्पराओं को
बदलने का आपका हुनर बहुत पसंद है।
मुझे पता है कि चयन हो चुका है,
पर मैं चाहती हूँ कि फ़ाइनल में यह वाइन प्रस्तुत की जाए।
ओह, सीधे मुद्दे पर।
अनीता, मेरा भरोसा कीजिए
कि मैंने अपनी ज़िंदगी में इससे ज़्यादा असाधारण वाइन आज तक नहीं चखी।
मेरे पिता को भी यही लगता था लेकिन वह कभी इसकी पहचान नहीं कर पाए।
पर इसे टोमिने के साथ, हमने इसका स्रोत जॉर्जिया में ढूँढ निकला।
लेकिन जल्दी ही, इसका अस्तित्व ख़त्म हो जाएगा।
मुझे यक़ीन है कि यह कहानी अद्भुत है,
लेकिन इसका कोई मतलब नहीं है।
इस महीने के अंत में इसकी बेलों को नष्ट कर दिया जाएगा।
अगर वाइन प्रतियोगिता में प्रस्तुत कर दी जाए, तो यह वाइन जीत जाएगी,
- और इसका मालिक अपनी योजनाएँ रद्द कर देगा। - और चैसंगर वाइन?
उससे आपको पदक मिलने की सम्भावना कम है क्या?
चैसंगर वाइन तो कामयाब हो ही जाएगी, चाहे वह जीते या ना जीते।
लेकिन इस वाइन का अस्तित्व ख़त्म हो जाएगा।
आप सच में अपने पिता की बेटी हैं।
लेकिन यहाँ के नियम लेज़े परिवार नहीं बनाता।
नहीं, वे आप बनाती हैं।
और आपने तय किया था कि फ़ाइनल में पहुँचने वाली वाइन की संख्या नियत नहीं होगी।
अब चीज़ें ऊपर-नीचे नहीं हो सकतीं तो क्या फ़ायदा?
फ़ाइनल में एक और वाइन जोड़ने से आपको क्या चीज़ रोक रही है?
नैतिकता। अगर आप इस शब्द से वाक़िफ़ हों।
नैतिकता।
क्या असली नैतिकता नियम मानने से ज़्यादा किसी ख़तरे में पड़ी
अनमोल चीज़ को बचाने में नहीं है?
आप अपनी बोतल अपने बैग में रख लें।
इसे चख लीजिए। चखकर फ़ैसला कीजिए।
प्लीज़, बस मेरी इतनी बात मान लीजिए।
और फिर आप इसे पदक दिलाने के लिए जजों को रिश्वत देने की योजना बना रही हैं?
अगर जजों ने इसे चख लिया, यह ख़ुद ही जीत जाएगी।
बेशक। इसमें कोई शक नहीं है।
मैं अपनी ग़लती मानती हूँ, आप अपने पिता जैसी नहीं हैं।
कम से कम उनका घमंड उनकी अक़्ल पर हावी नहीं हुआ था।
अब मुझे किसी से मिलना है।
अगर आपको अपनी गुमनाम वाइन इतनी पसंद है, तो उसका प्रचार अपनी गाइड में कीजिए।
और अगर वह उसे बचाने के लिए काफ़ी नहीं है, तो फिर दुनिया को उसकी कोई ज़रूरत नहीं है।
अंदर आ जाइए।
हैलो, अनीता।
देखो तो यहाँ कौन है।
कमीय।
- तुम ठीक हो? - यह बस जा ही रही थीं।
मैं आपको एक बहुत नैतिक आदमी के साथ छोड़कर जा रही हूँ।
इस तरफ़, लूका।
- क्या तुम्हें पता था कि वह यहाँ हैं? - हाँ।
उन्होंने हाल ही में द क्लारेंशिया ग्रुप को ख़रीद लिया, जो कि एक प्रायोजक है।
मुझे लगा तुम्हें पता है।
नहीं।
जब उन्होंने मेरी विरासत हड़पने की कोशिश की, तब से मैंने उनके बारे में कुछ नहीं सुना।
मुझे घिन आ रही है।
मुझे इन सब लोगों से घिन आ रही है। यह प्रतियोगिता बकवास है।
पता है, अब मुझे समझ में आ रहा है कि मेरे पिता इन सबसे नफ़रत क्यों करते थे।
शायद तुम्हें आगे बढ़ जाना चाहिए।
जो तुमने करने की कोशिश की, वह बहुत ख़ूबसूरत है, पर सच कहूँ तो तुम इसमें कुछ ज़्यादा ही उलझ गई हो।
तुमने मुझसे कहा था कि हमें इस वाइन के लिए लड़ना होगा।
मैंने वह दिल से कहा था।
लेकिन हमारे पास संसाधन नहीं हैं।
मेरे पिता जैसे भी थे, उसके बावजूद वह यह कभी नहीं होने देते।
तो वह क्या करते?
क्या?
वह चाकू मेरी नज़रों से दूर कर दो।
कमीय और मेरा मनपसंद भतीजा, देखकर दोगुनी ख़ुशी हुई।
तो, तुम्हें वाइन मिल गई।
बहुत ख़ूब, मान गए तुम्हें।
- आपकी तारीफ़ के लिए शुक्रिया। - मैं दिल से कह रहा हूँ।
तुम्हारे पिता और मैंने उस वाइन को सालों तक ढूँढा।
हमने पूरी दुनिया की यात्रा की। कई बार लगा कि हमें वाइन मिल गई, पर ऐसा नहीं हुआ।
तो, अनीता ने बताया कि तुम्हें वह जॉर्जिया में मिली।
असल में हमने वहाँ भी ढूँढा था।
वह वहाँ के किस इलाक़े से आती है?
कूरा वैली?
अब तुम मुझे बता सकती हो।
आपको जल्द ही पता चल जाएगा।
आपका दिन अच्छा बीते।
कमीय, मेरी बात सुनो।
मुझे पता है कि तुम मुझसे नाराज़ हो, लेकिन तुम इस वाइन को अकेले नहीं बचा सकतीं।
हमें अपने छोटे-मोटे झगड़ों को भूलकर साथ मिलकर काम करना होगा।
उसे अकेला छोड़ दो।
क्या तुम उसके अंगरक्षक हो?
- तो? - क्या?
तुम्हारे पिता, वह क्या करते?
उसे भूल जाओ।
चलो भी, मुझे बताओ।
वह हमारी वाइन की जगह तमार की वाइन रख देते।
और जब वह जीत जाते, वह कुछ ऐसा कहते,
"मैंने एक बेशक़ीमती ख़ज़ाने को बचाने के लिए अपनी ख़ुद की वाइन क़ुर्बान कर दी।
शुरुआत से ही गाइड का मिशन यही रहा है, वग़ैरह, वग़ैरह, वग़ैरह।"
तुम तोमा के साथ ऐसा नहीं करोगी।
बेशक नहीं! तुम्हें क्या हो गया है?
मैंने बस वह बताया जो मेरे हिसाब से मेरे पिता करते।
ठीक है।
नहीं तो…
नहीं तो, क्या?
वह किसी दूसरे फ़ाइनलिस्ट को ढूँढकर उसे अपनी वाइन बदलने के लिए राज़ी करते।
ऐसा करने के लिए कोई नहीं मानेगा।
हाँ।
वैसे भी, हम नहीं जानते कि बाक़ी के फ़ाइनलिस्ट कौन हैं।
हाँ।
- हे। - हैलो। तुम्हें ठीक से नींद आई?
- तुम ठीक हो? - हाँ। कैसी हो तुम?
अच्छी हूँ, अच्छी हूँ।
मैं तुम्हें सब जगह ढूँढ रही थी।
- हमें किसी से मिलना है। जाना होगा। - हाँ, माफ़ करना।
- बाद में मिलते हैं। ठीक है। बाय। - हाँ, बाद में मिलते हैं।
बाद में मिलते हैं।
- तुम ठीक हो? - हाँ, पर तुमने मेरा इंतज़ार क्यों नहीं किया?
माफ़ करना।
जेट् लैग की वजह से मैं जल्दी जाग गई थी और तुम गहरी नींद में सोए हुए थे।
- तुम ठीक हो? - हाँ।
क्यों?
कमीय,
जॉर्जिया में क्या हुआ था?
मैंने तुम्हें बता तो दिया।
- सब कुछ बता दिया? - सब कुछ बता दिया।
म्यूरिएल डेलाटूश एक घंटे में हमारा इंटरव्यू करना चाहती है।
हाँ। पर अगर तुम्हारा मन ना हो तो…
नहीं, मैं चलूँगी।
- पक्का? - हाँ।
मैं सबसे अच्छे से मिलूँगी।
ठीक है।
हमें स्टैंड पर कुछ देखना है।
- हाँ? - गुड इवनिंग, मिसेज़ कीनू। मैं इसे हूँ।
गुड इवनिंग, इसे।
आपकी माँ यहाँ नहीं हैं।
क्या आपको पता है कि वह कब वापस आएँगी?
नहीं… उन्होंने मुझे नहीं बताया।
क्या आप उन्हें कोई मैसेज देना चाहेंगे?
नहीं। मैं बाद में आता हूँ। शुक्रिया।
माफ़ करना, मैं कहीं फँस गई थी। आपसे फिर से मिलकर ख़ुशी हो रही है।
मुझे भी।
मैं इस प्रतियोगिता पर एक छोटी सी रिपोर्ट लिख रही हूँ
और इस प्रक्रिया के दौरान मैं कुछ वाइन निर्माताओं से मिलने वाली हूँ।
क्या फ़िलिप चैसंगर यहाँ नहीं हैं?
नहीं, मेरे पिता और प्रतियोगिताएँ…
उन्हें इनमें रुचि नहीं है।
इस साल के संस्करण के लिए यह सच में अफ़सोस की बात है।
मतलब, आपकी कून्वाज़ के लिए… नहीं?
तो, आप जानती हैं।
यह हमारा एक सपना था।
कुछ साल पहले, मेरे पिता और मैं इस बारे में बहुत बात करते थे, तो…
- मेरे दादा जी ने कून्वाज़ के पौधे रोप… - माफ़ करना, मेरी माँ फिर से खो गई हैं।
मुझे उन्हें वापस फ़ोन करना होगा।
- माफ़ करना। मैं अभी आती हूँ। - ठीक है।
यह कैसी है?
- तुम्हें क्या लगता है? - हाँ?
मियाबी से थोड़ा दूर जाओ, प्लीज़।
- हाँ। - अपनी बाईं तरफ़ देखो।
- क्या मैं तुम्हें दिख रही हूँ? दरवाज़े के पास? - हाँ।
तो, डेलाटूश, चैसंगर स्टैंड पर है। वह जानती है कि हम फ़ाइनल में हैं।
- ठीक है। - तो, वह ज़रूर बाक़ियों को भी जानती होगी।
और वह उन्हीं पर अपना ध्यान लगाने वाली है।
तो अगर हम उसके पीछे जाएँ, तो सूची हमारे पास होगी।
मैं यह नहीं कर सकती, क्योंकि मुझे तोमा के साथ रहना होगा।
तुमने अच्छे से सोच लिया है?
हाँ।
ठीक है।
और जब हमें कोई फ़ाइनलिस्ट मिल जाएगा, हम उन्हें राज़ी कैसे करेंगे?
वह बाद में देखेंगे।
ठीक है, मुझे बस मियाबी से दूर जाना होगा।
ठीक है, मॉम, मुझे जाना होगा। बाद में मिलते हैं।
मेरे लिए यह मुश्किल होगा। इस समय मैं व्यस्त हूँ।
मिस्टर लोपेज़, मैं म्यूरिएल डेलाटूश हूँ।
आपसे मिलकर अच्छा लगा।
आपसे मिलकर ख़ुशी हुई, सर।
मुझे बहुत ख़ुशी हुई। क्यों नहीं? मैं यहाँ इसीलिए तो आई हूँ।
डोमेन चैसंगर बोदेगो हुआन लोपेज़
ख़ैर, अब मैं चलती हूँ और आप…
यह स्टेक के साथ अच्छी लगती है।
बाय।
जल्दी मिलते हैं। मुझे जाना होगा।
डोमेन मॉन्ट्रोज़िए
डोमेन टी-ओइनोस
पेर से वीन ज्यूज़ेप क्वांतरैली
डोमेन जैक सलॉस फ़्रोम वाइनरी
डोमेन वाय. क्लेर्जे डोमेन एफ़. मर्लिन
तुम क्या कर रहे हो?
वाइन चख रहा हूँ।
बहुत अच्छी है।
नहीं, तुम उस पत्रकार का पीछा कर रहे हो। क्यों?
मैं किसी का पीछा नहीं कर रहा हूँ।
मुझे नहीं पता कि तुम क्या कर रहे हो।
लेकिन मुझे वह पसंद नहीं आया।
चलो। हमें फ़ोटो शूट के लिए जाना है।
- क्या, अभी? - हाँ।
- क्या तुम खाना नहीं खाओगे? - मुझे भूख नहीं है।
तुम्हारा वज़न कम हो गया है।
क्या तुम यहाँ किसी डॉक्टर से मिले?
नहीं। लेकिन अब मैं ठीक हूँ।
मुझे माफ़ कर दो, मैं उस तरह चला आया।
कमीय कैसी है?
हमेशा की तरह। एकदम ज़िद्दी।
पता है…
वहाँ मैंने एक अजीब सपना देखा।
शायद वह कोई स्वप्निल दृश्य था।
शायद इसकी वजह असल में डाइविंग के दौरान हुआ हादसा हो।
वह उस दिन का सपना था जब मैं डूबते-डूबते बचा था।
ओकिनावा में।
लेकिन जो स्वप्निल दृश्य मैंने देखा, उसमें,
वह जो याद थी, उसमें…
मुझे ऐसा लगा जैसे मेरी माँ के हाथ मुझे नीचे दबा रहे थे।
वह तुम्हें तैरना सिखा रही थी और तुम फिसल गए।
उसी ने तुम्हें पानी से बाहर निकाला था। उसी ने तुम्हें बचाया था।
नहीं।
वह मुझे पानी में डुबो रही थीं।
मुझे वापस ऊपर आने से रोक रही थीं।
वह बस एक बुरा सपना था।
ऐसा कुछ नहीं हुआ था।
आपको यक़ीन है कि वह एक हादसा था?
बहुत हो गया।
बताइए भी, डैड।
उन चीज़ों की कल्पना करना बंद करो जो कभी हुईं ही नहीं।
तुम अपनी माँ को नहीं जानते हो।
ठीक है?
माफ़ करना…
मियाबी मुझे खींचकर एक फ़ोटो शूट में ले गई थी।
ख़ैर…
तो, मेरे पास दस नामों की सूची है।
- ठीक है। - अंदर आ जाओ।
ओह, वाह।
क्या?
कुछ नहीं।
तो…
फ़ाइनल में, ज़ाहिर है, कून्वाज़ दे चैसंगर है।
बोदेगा हुआन लोपेज़, डोमेन जीन-मिशेल ज़ेरां,
डोमेन मॉन्ट्रोज़िए, कैलिबर 12,
- डोमेन टी-ओइनोस क्लॉस स्तेगास्ता… - रुको, माफ़ करना।
हेरेज़ दे ला फ़्रोंतेरा से हुआन लोपेज़?
इसे ने मुझे इस वाइन के बारे में बताया था।
हाँ, वह संसो वाइन है।
फ़ाइनल में वह इकलौता इंसान है जिसकी कोई भी वाइन गाइड में नहीं आई।
वह कभी नहीं मानेगा।
क्यों?
क्योंकि वह दिखाना चाहता है
कि वह व्यावसायिक वाइन के अलावा कुछ और बनाने में भी सक्षम है।
वह पहली बार किसी बड़ी प्रतियोगिता में चुना गया है।
हमें उसे राज़ी करना होगा।
ठीक है।
कैसे?
यह सुनिश्चित करके कि उसे वह असली पहचान मिले जो वह चाहता है।
- मैडम लेज़े। - हैलो, मिस्टर लोपेज़।
- हैलो। हैलो, मिस्टर इंग्लेज़े। - हैलो।
- हमने आपकी संसो के बारे में बहुत कुछ सुना है। - ठीक है।
सुना है उसका कोई जवाब नहीं। क्या हम उसे चख सकते हैं?
हाँ, बेशक। यह मेरे लिए ख़ुशी की बात है।
- मैडम। - शुक्रिया।
शुक्रिया।
इसे टोमिने ने सही कहा था।
यह स्वाद का संतुलन बहुत अच्छा है, अंगूर के छिलके, बीज, वग़ैरह पूरी तरह पके हुए हैं।
यह बहुत दिलचस्प वाइन है, मिस्टर लोपेज़।
नयी, लेकिन सम्भावनाओं से भरी हुई।
हाँ, मैं सहमत हूँ।
हम फ़ाइनल में पहुँच गए हैं।
माफ़ करना। मैं बस… बहुत ख़ुश हूँ।
इनकी वाइन फ़ाइनल में है।
दूसरी मंज़िल पर हमारा एक ऑफ़िस है। क्या आप ऊपर आ पाएँगे?
हाँ, बेशक।
सुइट नम्बर छह। आधे घंटे में?
- अच्छी बात है। जल्दी मिलते हैं। - जल्दी मिलते हैं।
बाद में मिलते हैं।
हमें जाकर तुम्हारी गंदगी साफ़ करनी पड़ेगी।
- हाँ। - रुको, रुको।
सब ठीक है!
आपके लिए एक तोहफ़ा।
शुक्रिया, हुआन।
- मैं आपको हुआन कहूँ तो आपको कोई ऐतराज़ होगा? - बेशक नहीं।
प्लीज़, अंदर आ जाइए।
स्वागत है।
प्लीज़, बैठ जाइए।
हम चाहेंगे कि आपकी वाइन को गाइड के अगले संस्करण में शामिल किया जाए।
मुझे बहुत ख़ुशी होगी और मेरे लिए यह बहुत सम्मान की बात है।
आपके पास अनुरोधों की बाढ़ आ जाएगी।
आपको प्रति ग्राहक मात्रा सीमित रखकर बेचना पड़ेगा।
अगर आपको कोई सलाह चाहिए होगी तो हम आपके साथ हैं।
बहुत-बहुत शुक्रिया।
हमें यह घोषणा करते हुए बहुत ख़ुशी हो रही है…
लेकिन असल में हमने आपको यहाँ कुछ और बात करने के लिए बुलाया था।
हम चाहते हैं कि आप इस वाइन को चखें और हमें बताएँ कि आपको यह कैसी लगी।
यह वही वाइन है जिसे इसे टोमिने ढूँढ रहे थे, है ना?
हाँ।
तो उन्हें वाइन मिल गई।
हमें वाइन मिल गई, जॉर्जिया में।
आपने यह कैसे किया?
यह बताने में तो बहुत समय लग जाएगा।
- मिस्टर टोमिने यहाँ नहीं हैं? - उन्हें वापस जापान जाना पड़ा।
ये सवाल पूछने के लिए माफ़ करना, लेकिन यह उनके लिए बहुत अहम लग रहा था।
यह अहम है। हम दोनों के लिए।
प्लीज़, पीकर देखिए।
मिस्टर टोमिने ने सही कहा था। यह वाइन अद्भुत है।
इसमें एक पुरानी वाइन का स्पर्श है,
लेकिन ताज़गी और ख़ुशबुएँ किसी नई वाइन जैसी हैं।
मैं कभी भी ऐसी वाइन नहीं बना पाऊँगा।
इसका अस्तित्व मिटने वाला है।
क्या?
इसका मालिक बेलों को काटकर, वहाँ एक गोल्फ़ कोर्स बनाना चाहता है।
वह ऐसा नहीं कर सकता।
हम इस वाइन को बचा सकते हैं, हुआन, लेकिन हमें आपकी मदद चाहिए।
मेरी मदद?
अगर यह वाइन यह प्रतियोगिता जीत जाती है, तो इसका मालिक उस प्रोजेक्ट को रोक देगा।
क्या वह भी फ़ाइनल में है?
नहीं।
और अब इसमें और नाम नहीं जोड़े जा सकते।
इसीलिए, अगर आप सहमत हों,
तो हम प्रतियोगिता में आपकी वाइन की जगह यह वाइन रखना चाहते हैं।
आप चाहती हैं कि मैं प्रतियोगिता में अपनी वाइन की जगह इस वाइन की बोतलें भेज दूँ?
मेरे नाम से?
हाँ।
आपको ऐसा क्यों लगता है कि मैं मान जाऊँगा?
जो कुछ आपने कहा, उसकी वजह से।
आप एक वाइन, उसके इतिहास
और उसे बनाने में लगे काम का
असली मूल्य जानते हैं।
आप फ़ाइनल में पहुँचे 12 लोगों में से एक हैं।
यह अपने आप में एक बड़ी पहचान है।
लेकिन आप पक्का नहीं कह सकते कि आप प्रतियोगिता जीत जाएँगे।
अगर मैं मना करूँ, तो मेरी वाइन गाइड में शामिल नहीं होगी?
नहीं। वह गाइड में शामिल होगी, क्योंकि वह उसकी हक़दार है।
पर अगर आप मान गए, तो आप "कू दे क्योर" यानी विशेष चयन का भी हिस्सा होंगे।
इसके लिए साल भर में सिर्फ़ तीन चयन होते हैं।
इस बारे में सोच लीजिए, हुआन।
आपकी वाइन, महानतम वाइन विशेषज्ञों के मेन्यू में,
रोमानी-कॉन्टी के बग़ल में।
मैं जानती हूँ यह आपके लिए कितनी बड़ी क़ुर्बानी है।
नहीं, आप नहीं जानतीं। आपको कोई अंदाज़ा नहीं है।
वह हमारी बात मान लेगा।
इसे, आपकी माँ यहाँ नहीं हैं।
उनसे कहना मैं तब तक यहाँ रोज़ आऊँगा, जब तक वह मुझसे मिलने के लिए मान नहीं जातीं।
वह शहर में नहीं हैं, तो मुझे नहीं लगता कि आपको अगले कुछ दिन यहाँ आने की परेशानी उठानी चाहिए।
- वह कहाँ गई हैं? - मुझे नहीं पता।
मुझे अफ़सोस है।
समझ गया। शुक्रिया।
मैं आप पर भरोसा कर रहा हूँ कि आप सौदे की अपनी शर्त पूरी करेंगी।
कमरा नम्बर 303 से। हुआन लोपेज़।
वक्ताओं को जल्दी आने के लिए कहा गया है। मुझे जाना होगा।
यक़ीन नहीं होता कि मैंने उस पैनल में बोलने के लिए हामी भर दी।
इसे अपनी बोतल में डालना मत भूलना।
शुक्रिया, हुआन। यह शानदार है, जो आप कर रहे हैं…
हम जलवायु परिवर्तन को रोक नहीं सकते। वह तो शुरू हो चुका है।
लेकिन हम उसके अनुसार ख़ुद को ढाल सकते हैं। हमें ख़ुद को ढालना ही होगा।
माफ़ करना, पर हर साल नदियों से लाखों लीटर पानी निकालना
ख़ुद को ढालना नहीं है। यह एक तरह का पलायन है।
असल परिस्थितियों से हम निपट रहे हैं!
ये सिर्फ़ कहने की बातें हैं। सिर्फ़ शब्द हैं, और कुछ नहीं।
चैसंगर में आप जो कर रही हैं, वह बहुत अच्छा है,
पर हर किसी के पास इतने संसाधन नहीं हैं।
अगर हम सिंचाई नहीं कर पाए, तो 20 साल में कुछ सम्पत्तियाँ नष्ट हो जाएँगी।
यह सच है कि चैसंगर में, हमारे पास भविष्य का अनुमान लगाने के संसाधन थे,
और मैं यह अच्छी तरह समझती हूँ कि हमारे बीच के
छोटे व्यापारियों के लिए यह करना मुमकिन नहीं है।
आपने सही कहा, इसके लिए पैसे ज़रूरी हैं।
पर उससे भी ज़्यादा, इच्छाशक्ति ज़रूरी है।
लड़ने की इच्छाशक्ति,
निवेश करने, जोखिम उठाने की इच्छाशक्ति,
उसे बदलने की इच्छाशक्ति जो सैंकड़ों सालों से नहीं बदला,
और पुरानी आदतों को छोड़ने की इच्छाशक्ति, भले ही लोग आपसे नाराज़ हो जाएँ।
भले ही आपको अपनी आवाज़ ऊँची करनी पड़े।
क्योंकि हम अपने पुराने तरीक़ों से काम करते रह सकते हैं :
अंगूर की वही क़िस्में, वही पद्धतियाँ,
वही परम्परा, कुछ भी बदलने से बचना।
ऐसे में हमारा नाकामयाब होना तय है।
या फिर हम हिम्मत करके पासा पलट सकते हैं।
हाँ, यह मुश्किल और डरावना है, लेकिन यहाँ करो या मारो की स्थिति है।
क्योंकि हमारी वाइन, सभी वाइन,
उनके अस्तित्व पर ख़तरा मंडरा रहा है। यही सच है।
क्या हमारे पास उन्हें बचाने का कोई मौक़ा है? शायद है।
क्या हमें उसकी क़ीमत चुकानी होगी? बेशक और वह क़ीमत बहुत ऊँची होगी।
बेशक यह एक जुआ है।
लेकिन अगर हम जोखिम उठाने के लिए तैयार नहीं हैं,
तो शायद हमें कोई और काम कर लेना चाहिए। मुझे तो यही लगता है।
शुक्रिया, कमीय।
एक बात पक्की है, भविष्य को लेकर आपके विचारों से कोई भी प्रभावित हुए बिना नहीं रहता।
- कोई प्रतिक्रिया देना चाहता है? - हाँ, मैं।
फ़र्स्ट विंटेज कॉन्टेस्ट 2024
कमीय लेज़े ने जो कुछ कहा है, वह सब ठीक है,
लेकिन मुझे नहीं पता अब मुझे क्या करना चाहिए,
क्योंकि अब समस्या सिर्फ़ सूखे की नहीं है।
सर्दियों में ठंड भी हल्की पड़ती है, ग़लत समय पर बहुत ज़्यादा बारिश हो जाती है,
फफूँद, सफ़ेद फफूँद, और बाक़ी सभी कीड़े वग़ैरह जो पहले नहीं थे!
लीफ़हॉपर, धब्बेदार पंखों वाला ड्रॉसोफ़िला,
वे कमीने कीट-पतंगे, नेमाटोड ज़िफ़ीनेमा…
तुम्हारी वाइन फ़र्स्ट विंटेज कॉन्टेस्ट में हिस्सा ले रही है।
और वह जीत जाएगी। तुम्हें यहाँ आना चाहिए।
तडाशी आगि एवं शू ओकीमोतो की मांगा किताब "ड्रॉप्स ऑफ़ गॉड" पर आधारित।
उप-शीर्षक अनुवादक : पुनीत कुसुम